Wicipedia Saesneg Syml

Mae'r Wicipedia Saesneg Syml yn Wicipedia a ysgrifennwyd yn bennaf mewn fersiwn Saesneg wedi'i addasu – Basic English neu Learning English. Nod y wefan yw darparu Wicipedia ar gyfer "pobl ag anghenion gwahanol, fel myfyrwyr, plant, oedolion ag anawsterau dysgu, a phobl sy'n dysgu Saesneg". 

Mae arddull Wicipedia Saesneg Syml yn ei gwneud yn ddefnyddiol i ddechreuwyr sy'n dysgu Saesneg. Mae ei strwythur geiriau a'i gystrawen syml yn gwneud gwybodaeth yn haws i'w deall o'i chymharu â'r Wikipedia Saesneg arferol.

 Hanes 
Lansiwyd Wicipedia Saesneg Syml ar 18 Medi 2001. O Ebrill 2025, mae'r wefan yn cynnwys dros 267,000 o dudalennau cynnwys. Mae ganddo fwy na 1,577,000 o ddefnyddwyr cofrestredig.

 Strwythur y wefan 
Mae'r prosiect yn annog, ond nid yw'n gorfodi, defnyddio geirfa o tua 1,500 o eiriau Saesneg mwyaf cyffredin sy'n seiliedig ar Basic English, rhestr o 850 geiriau a grëwyd gan Charles Kay Ogden yn y 1920au.

Mae'r erthyglau ar y Wicipedia Saesneg Syml fel arfer yn fyrrach na'r prif Wikipedia Saesneg, gan amlaf yn cyflwyno gwybodaeth sylfaenol yn unig. Eglurodd Tim Dowling o bapur newydd The Guardian fod "y fersiwn Saesneg Syml yn tueddu i gadw at ffeithiau cyffredinol". 

Mae'r rhyngwyneb hefyd wedi'i labelu'n symlach; er enghraifft, mae dolen Show any page"  yn lle "Random article" fel sydd ar y Wicipedia Saesneg: ac i "Change" yn hytrach nag "Edit" tudalennau.

 Gweler hefyd 
 Cymraeg Clir
 Cywair Iaith

 Cyfeiriadau 

 Dolenni allanol 

 Gwefan Wicipeida Saesneg Syml

Categori:Ysgrifennu
Categori:Iaith
Categori:Saesneg
Categori:WiciBrosiectau